п р и с ъ д а
№ ________

гр. ЛЕВСКИ,    22.10.   2008 год.

В ИМЕТО НА НАРОДА

Левченски районен съд на   двадесет и втори октомври   през две хиляди и осма година в открито съдебно заседание, в следния състав:

       ПРЕДСЕДАТЕЛ:СТОЙКА МАНОЛОВА
     		   ЧЛЕНОВЕ:Кирил Цвятков				         		          Тодор Тодоров
 
на секретаря Илияна Петрова  в присъствието на прокурор Цветомир Папурков разгледа докладваното от съдия Манолова наказателно н.д.о.х. № 20084410200307  и на основание данните по делото и закона

П Р И С Ъ Д И :

	ПРИЗНАВА подсъдимия Ц.К. роден  на * г. в гр.Л., *, ЕГН *, за ВИНОВЕН в това, че на неустановен ден през периода 01.12.2007 г. - 18.02.2008 г. в с.И. , при условията на опасен рецидив, в жилищен дом в с.И. , отнел чужди движими вещи: 1 бр. телевизор „София 21” на стойност 15 лв. и 1 бр. антена за телевизионен приемник  на стойност 5,00 лв., всичко на обща стойност 20,00 лв., собственост на С.Н. от гр.П., Д.Н. от гр. С. и Р.Н. от гр. Пл., без тяхно съгласие с намерение противозаконно да ги присвои, поради което и на основание чл.196, ал.1, т.1 във вр. чл.194, ал.1 във вр. чл.29, б”а”, б”б” от НК, във вр. с чл. 55 ал.1 т.1 от НК ГО ОСЪЖДА на наказание  ЛИШАВАНЕ ОТ СВОБОДА за срок от ТРИ МЕСЕЦА, при  първоначален СТРОГ режим на изтърпяване на наказанието.
	Веществените доказателства – телевизор „София 21” и 1 бр. антена за телевизионен приемник с кабел, които се намират на съхранение в РУ на МВР гр. Левски, след влизане в сила на присъдата да се върнат на техните собственици С.Н. от гр.П., Д.Н. от гр. С. и Р.Н. от гр. П..
	ОСЪЖДА подсъдимия Ц.К.  да заплати направените деловодни разноски в размер на 135.20 лв. 
	ПРИСЪДАТА подлежи на обжалване и протестиране пред ПОС в 15-дневен срок от днес.

						ПРЕДСЕДАТЕЛ:
						
				        СЪДЕБНИ ЗАСЕДАТЕЛИ: 1.
									
								     2.	
М О Т И В И  по НОХД 20084410200307
	Първоначално повдигнатото обвинение против подсъдимия Ц.К. роден  на 26.03.1981 г. в гр.Л.,*, ЕГН *, е по чл.196, ал.1, т.2 във вр. с чл.195, ал.1, т.3 във вр. с чл.29, ал.1, б.”а” и “б”, от НК, затова, че на 02.02.2008 г. в с. И. , обл. П., при условията на опасен рецидив, чрез разрушаване на прегради здраво направени за защита на имот, в жилищен дом, находящ се в с. И. , *, отнел чужди движими вещи – един брой единично метално легло, на стойност 25 лева, един брой метална пружина за легло персон и половина на стойност 20.00 лева, един брой телевизор марка „София-21”, на стойност 15 лв., един брой антена за телевизионен приемник, на стойност 05.00 лева, един брой транзистор марка „ВЕФ”, на стойност 15.00 лева и 100 кг. отпадъчно желязо, на стойност 20.00 лева, или всичко на обща стойност 110.00 лева, собственост на М.М. от гр. К., без негово съгласие с намерение противозаконно да ги присвои.  
	В хода на съдебното следствие в съдебно заседание от 23.07.2008 г. след обясненията на подсъдимия и разпита на свидетелите, съдът предяви на свидетеля М.М., който е призован в качеството на свидетел и пострадал веществено доказателство – телевизор марка „София” 21. Същият заяви, че телевизорът не е негов, в къщата му не е имало транзистор, а е имало отпадъчно желязо.
	   Установи се след разпита на свидетелите, които живеят в  село И. , познават хората в селото, че телевизорът, приложен като веществено доказателство към делото и за който подсъдимият признава, че е откраднал, е собственост на Р.Т. - починал.  
	Предвид на обстоятелството, че на съдебното следствие се установиха обстоятелства, които не са били известни на органите на съдебното производство, в съдебно заседание от 22.10.2008 г. прокурорът повдигна ново обвинение срещу подсъдимия Ц.К., тъй като същите тези обстоятелства са основания за съществено изменение на обстоятелствената част на обвинението.
	На основание чл. 287, ал.1 от НПК съдът е допуснал така повдигнатото ново обвинение срещу подсъдимия, който поиска производството по делото да продължи, като се отказа от  възможността да се отложи делото, за да се подготви по новото обвинение.
	Новото обвинение, повдигнато срещу подсъдимия Ц. К. е по чл.196, ал.1, т.1 във вр. чл.194, ал.1 във вр. чл.29, б”а”, б”б” от НК, затова, че на неустановен ден през периода 01.12.2007 г. - 18.02.2008 г. в с.И. , при условията на опасен рецидив, в жилищен дом в с.И. , отнел чужди движими вещи: 1 бр. телевизор „София 21” на стойност 15 лв. и 1 бр. антена за телевизионен приемник  на стойност 5,00 лв., всичко на обща стойност 20,00 лв., собственост на С.Н. от гр.П., Д. Н. от гр. С. и Р.Н. от гр. П., без тяхно съгласие с намерение противозаконно да ги присвои.
	Подсъдимият признава вината си и дава обяснения.
 	Съдът, като прецени събраните по делото доказателства, приема за установено от фактическа страна следното:
	Р.Т. притежавал недвижим имот- къща с дворно място, намираща се в с. И. , обл. П..
	Видно от удостоверение за наследници, приложено към делото, Р.Т. е починал на 11.12.2004 г. и е оставил за свои наследници С. Н. – син – починал. Последният от своя страна е оставил за свои наследници Р.Т. – съпруга, Д.Н. – дъщеря и С. Н. – син, които бяха призовани за съдебното заседание.
	РП Левски поддържа така повдигнатото обвинение срещу подсъдимия. Моли съда да признае подсъдимия за виновен и да му наложи наказание по преценка на съда.
	Подсъдимият К.  се признава за виновен и моли съда да му наложи по- леко наказание. 
	Подсъдимият К.  живеел в с. И. , обл. П.. 
	Подсъдимият, по негови обяснения – в края на 2008 г., преди Нова година отишъл с приятелката си в с. И. , за да празнуват нова година. 
След посрещане на новата година подсъдимият К.  проникнал в съседна къща на тази, в която живеел. Влизайки в една от стаите, забелязал телевизор марка „София-21” и 1 брой антена с кабел, които отнел и занесъл в дома си. 	   
	От заключението на вещото лице по назначената съдебно-оценителна експертиза е видно, че стойността на  1 бр. телевизор марка „София – 21” е на стойност 15.00 лв. и 1 брой антена за телевизионен приемник е на стойност 5.00 лв., или всичко на обща стойност 20.00 лв. 
	Заключението на вещото лице е компетентно изготвено, не е оспорено от страните по делото, поради което и прието от съда.
	Така изложената фактическа обстановка се установява от обясненията на подсъдимия, показанията на разпитаните свидетели, заключението на вещото лице и събраните по делото писмени доказателства, присъединени към доказателствения материал по реда на чл. 283 от НПК.
	От показанията на свидетеля С.Д. се установява, че е присъствал при съставянето на протокол за оглед, това е била през зимата в с. И. - в дома срещу този, който е обитавал подсъдимият. Установили са, че вратите и прозорците са били разбити. При предявяване на албума със снимки, се установи, че това е домът, на който е правен  оглед. 
	От показанията на свидетеля Р. А. се установява, че са го извикали като поемно лице. Иззели са телевизор, който полицията била изнесла и го сложила в полицейската кола. Телевизорът е бил марка „София-21”, черно бял, имало е и антена. Свидетелят заявява, че телевизорът е собственост на Р..
	Свидетелката Р. Н. твърди в показанията си, че е снаха на починалия Р. – собственик на дворното място с къща в с. И. . Установява се от показанията, че в къщата е имало черно бял телевизор, с антена.
	Свидетелят С.С. твърди в показанията си, че Р.  му е дядо и има къща в с. И. . Свидетелят последно е посещавал къщата тази година. Дядото на свидетеля е притежавал телевизор, марка „София 21”, който не са продавали и не са подарявали на никого.
	Така описаната и възприета от съда фактическа обстановка се установява от обясненията на подсъдимия, показанията на разпитаните свидетели, заключението на вещото лице и приложените към делото писмени доказателства, присъединени към доказателствата по делото на основание чл. 283 от НПК. 
	 Свидетелите са без родство с подсъдимия, в този смисъл са незаинтересовани от изхода на делото. Дават добросъвестно показания. Същите са логични, последователни, непротиворечиви, кореспондиращи както помежду си, така и с писмените доказателства по делото, поради което съдът им дава вяра. 
	От така изложената фактическа обстановка, е видно, че подсъдимият е осъществил от обективна и субективна страна състава на чл. чл.196, ал.1, т.1 във вр. чл.194, ал.1 във вр. чл.29, б”а”, б”б” от НК, тъй като на неустановен ден през периода 01.12.2007 г. - 18.02.2008 г. в с.И. , в жилищен дом в с.И. , отнел чужди движими вещи: 1 бр. телевизор „София 21” на стойност 15 лв. и 1 бр. антена за телевизионен приемник  на стойност 5,00 лв., всичко на обща стойност 20,00 лв., собственост на С.Н. от гр.П., Д.Н. от гр. С. и Р. Н. от гр. П., без тяхно съгласие с намерение противозаконно да ги присвои.
	Деянието е осъществено от подсъдимия при условията на опасен рецидив. 
	На подсъдимия К.  по НОХД 82/2000 г. му е наложено наказание от шест месеца лишаване от свобода, като на основание чл. 66, ал.1 от НК изпълнението на така наложеното наказание е отложено с изпитателен срок от три години. 
	С присъда от 07.03.2005 г. на РС Левски, влязла в сила на 18.11.2005г. по НОХД 486/2005 г. по описа на РС Левски, по отношение на подсъдимия е било наложено наказание лишаване от свобода за срок от една година при първоначален общ режим. 
	К.  е извършил престъплението след като е бил осъждан за тежко умишлено престъпление на лишаване от свобода не по-малко от една година, изпълнението на което не е отложено по чл. 66 от НК; 
	- и извършил престъплението след като е бил осъждан повече от два пъти на лишаване от свобода за умишлени престъпления от общ характер, като изпълнението на същите не е отложено по реда на чл. 66 от НК. 
	От субективна страна деянието е осъществено при форма на вината пряк умисъл – деецът е съзнавал общественоопасния характер на деянието, предвиждал е неговите общественоопасни последици и е искал настъпването на същите.
	Причини за извършване на престъплението е желание за облагодетелстване по неправомерен начин, неспазване на установения правов ред, склонност към извършване на този вид престъпления.
	При определяне вида и размера на наложеното наказание по отношение на подсъдимия К.  съдът взе предвид ниската стойност на откраднатото имущество, доброто процесуално поведение на подсъдимия, признанието на вината и изразеното разкаяние. Съдът съобрази и степента на обществена опасност на деянието и дееца, причините и мотивите за извършване на престъплението, тежкото социално положение на подсъдимия. 
Предвид изложеното, съдът намира, че са налице многобройни смекчаващи обстоятелства и че и най-лекото, предвидено  в закона наказание ще се окаже несъразмерно тежко, поради което определя наказанието при условията на чл. 55 ал.1 от НК и осъжда подсъдимия К.  на наказание три месеца лишаване от свобода, като определя  първоначален строг режим на изтърпяване на наказанието.
	Веществените доказателства – телевизор „София 21” и 1 бр. антена за телевизионен приемник с кабел, които се намират на съхранение в РУ на МВР гр. Левски, след влизане в сила на присъдата да се върнат на техните собственици С. Н. от гр.П., Д.Н. от гр. С. и Р. Н. от гр. П..
	При този изход на делото следва подсъдимият К.   да бъде осъден да заплати направените деловодни разноски в размер на 135.20 лв.
	По изложените съображения съдът постанови присъдата си.
				ПРЕДСЕДАТЕЛ: